CELEX: 62019CN0333
Language: fi
Date: 2019-04-24 00:00:00
Title: asia C-333/19: Ennakkoratkaisupyyntö, jonka Cour d’appel de Bruxelles (Belgia) on esittänyt 24.4.2019 — DA, FC, SC European Food SA, SC Starmill SRL ja SC Multipack SRL v. Romanian Air Traffic Services Administration (Romatsa), Romania, Euroopan komissio ja Euroopan lennonvarmistusjärjestö (Eurocontrol)

1.7.2019   
            
            
               FI
            
            
               Euroopan unionin virallinen lehti
            
            
               C 220/24
            
         
      Ennakkoratkaisupyyntö, jonka Cour d’appel de Bruxelles (Belgia) on esittänyt 24.4.2019 — DA, FC, SC European Food SA, SC Starmill SRL ja SC Multipack SRL v. Romanian Air Traffic Services Administration (Romatsa), Romania, Euroopan komissio ja Euroopan lennonvarmistusjärjestö (Eurocontrol)
      (asia C-333/19)
      (2019/C 220/30)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Bruxelles (Belgia)
      
         Pääasian asianosaiset
      
      
         Valittajat: DA, FC, SC European Food SA, SC Starmill SRL ja SC Multipack SRL
      
         Muut osapuolet: Romanian Air Traffic Services Administration (Romatsa), Romania, Euroopan komissio ja Euroopan lennonvarmistusjärjestö (Eurocontrol)
      
         Ennakkoratkaisukysymykset
      
      
                  1)
               
               
                  Onko valtiontuesta SA.38517 (2014/C) (ex 2014/NN) 30.3.2015 annettu Euroopan komission päätös (EU) 2015/1470 (1) käsitettävä siten, että siinä tarkoitetaan maksuja, jotka Romanian on maksettava myös siinä tapauksessa, että maksut peritään siltä 11.12.2013 annetun ICSID-välitystuomion sellaisen täytäntöönpanomenettelyn seurauksena, joka on pantu vireille muun jäsenvaltion kuin Romanian tuomioistuimissa?
               
            
                  2)
               
               
                  Asetetaanko unionin oikeudessa itsessään automaattinen edellytys, että jäsenvaltion (muun kuin Romanian) tuomioistuimen, jonka käsiteltäväksi on saatettu kanne, joka koskee tämän jäsenvaltion kansallisten menettelysäännösten nojalla oikeusvoimaisen ICSID-välitystuomion täytäntöönpanomenettelyä, on sivuutettava tämä välitystuomio vain siitä syystä, että välitystuomion jälkeen annetussa Euroopan komission päätöksessä, joka ei ole lopullinen, katsotaan, että tämän välitystuomion täytäntöönpano on ristiriidassa Euroopan unionissa valtiontukiin sovellettavan järjestelmän kanssa?
               
            
                  3)
               
               
                  Sallitaanko unionin oikeudessa, muun muassa vilpittömän yhteistyön periaatteessa tai oikeusvoimaa koskevassa periaatteessa, että jäsenvaltion (muun kuin Romanian) kansallinen tuomioistuin ei noudata ICSID-sopimuksesta johtuvia kansainvälisiä velvollisuuksiaan tilanteessa, jossa Euroopan komissio on antanut välitystuomion jälkeen päätöksen, jossa välitystuomion täytäntöönpanon katsotaan olevan ristiriidassa Euroopan unionissa valtiontukiin sovellettavan järjestelmän kanssa, vaikka Euroopan komissio osallistui välitysmenettelyyn (välitystuomiosta nostettu kumoamiskanne mukaan lukien) ja perusteli väitteitään Euroopan unionissa valtiontukiin sovellettavalla järjestelmällä?
               
            
         (1)  Valtiontuesta SA.38517 (2014/C) (ex 2014/NN), jonka Romania on pannut täytäntöön — Välitysoikeuden 11.12.2013 antama tuomio, 30.3.2015 annettu komission päätös (EU) 2015/1470 (tiedoksiannettu numerolla C(2015) 2112) (EUVL 2015, L 232, s. 43)